paragraph_text: Prigodom zajedničkog posjeta hrvatskog predsjednika Ive Josipovića i vojvođanskog premijera Bojana Pajtića srijemskom selu Kukujevcima i Šidu 2. rujna 2011., ujedno prvog posjeta jednog hrvatskog predsjednika Hrvatima u srbijanskom dijelu Srijema, hrvatski je predsjednik rekao: Očuvajte svoj nacionalni identitet, budite ponosni na svoje hrvatstvo i budite lojalni građani države Srbije i Očuvajte svoj nacionalni identitet, budite ponosni na svoje hrvatstvo, budite uspješni građani Srbije i uspješni prijatelji s jedne i druge strane granice.Radio Subotica na hrvatskom Ivo Josipović: Budite hrabri i ne sramite se svoga hrvatstva, pristup stranici: 2. rujna 2011. Vojvođanski je premijer rekao ''Danas Hrvati i na lokalnoj i na regionalnoj i na nacionalnoj razini imaju važnu ulogu u zakonodavnim i izvršnim tijelima vlasti i potpuno su inkorporirani u sustave Republike Srbije. U Vojvodini se danas nitko ne treba plašiti da se izjasni kao Hrvat, Mađar, Rumunj, Slovak... U Pokrajini se nitko ne treba plašiti ako ne pripada većinskom narodu, ne govori većinskim jezik i ne pripada većinskoj crkvi. Pokrajinska Vlada poduprijet će svaku inicijativu koja pridonosi očuvanju identiteta. ''